procesaur/Wiki.mk huggingface dataset:
Овиедска катедрала

Катедрала „Св. Спас“ (|Catedral de San Salvador) — римокатоличка катедрала која се наоѓа во Овиедо, Астурија, Шпанија. Катедралата претставува еден од ретките примери во светот каде при изградбата биле употребени поголем број на архитектонски стилови, од барокот до романиката, готиката и делови од ренесансата.
1 Историја
Каедралата била основана од страна на кралот Фруела I во 781 година, а била проширена во 802 година во времето на астурскиот крал Алфонсо II, време кога градот бил престолнина на Кралството Астурија. Во текот на својата историја, катесдралата на неколкупати била реновирана, реконструирана и слично. Така, во XIII век, епископот Фернандо Алфонсо (1296-1301) ја обновил главната зграда, а неговиот наследник Фернандо Алварес (1302-1321) го започнал манастирот. Кон крајот на XIII век, Гутиере де Толедо започнал со изградба на новата готска базилика која била завршена од страна на неговиот наследник Гулиен. Диего Рамирес де Гусман (1421-1441) изградил два параклиса јужно од централната градба. Алфонсо де Паленцуела (1470-1485) ја довршил градбата, Хуан Даза (1497-1503) изградил односно подигнал подиум за хор, Валерано (1508-1512) ставил прозорци итн.
2 Зграда
Во целина, катедралата е во стил на готика, но сепак во нејзината изградба како комплекс биле употребени и други архитектонски стилови. Таа е изградена во периодот од XIV век до XVI век во класичен стил.
3 Наводи
*
Силјан Аврамовски

Силјан Аврамовски (Скопје, ) — македонски полициски функционер. Во 2004 година бил министер за внатрешни работи на Македонија во владата предводена од Хари Костов.
1 Животопис
Аврамовски е роден на 10 април 1960 година во Скопје. Завршил Факултет за Безбедност во Скопје во 1983 година. По дипломирањето, тој се вработил во МВР, каде што постепено напредувал, извршувајќи повеќе функции. Најпрво работел како приправник во испоставата на Службата за државна безбедност - Скопје, како инспектор во Карпош, а потоа како главен инспектор во Втората управа за спротивставување на меѓународен и внатрешен тероризам во Службата за државна безбедност.
Аврамовски потоа бил на функцијата помошник-началник на Втората управа за спротивставување на меѓународен и внатрешен тероризам во Службата за државна безбедност, а по оваа функција тој станал Началник на Управата за контраразузнавање во ДБК, како и помошник Директор за оперативни работи на Управа за безбедност и контраразузнавање. По повеќегодишна работа и напредување во ДБК и УБК, од 3 февруари 2003 Аврамовски ја вршел и функцијата Директор на Управата за безбедност и контраразузнавање. Од 2 јуни 2004 до 17 декември 2004, Аврамовски бил Министер за внатрешни работи на Македонија. Се служи со францускиот јазик.
ISO 639-3

ISO 639-3:2007, „''Кодови за претставување на имињата на јазиците Дел 3: Алфа-3 код за сеопфатно претставување на јазиците''“, е меѓународен стандард за јазични кодови во рамките на серијата ISO 639. Во стандардот се пропишани трибуквени кратенки за претставување на јазиците. Овој стандард е проширување на ISO 639-2 алфа-3 кодовите изработен со цел да се опфатат сите природни јазици. Стандардот е објавен на 5 февруари 2007.
Наменет е за широка примена, особено кај компјутерските системи што бараат поддршка за голем број јазици. Стандардот ги наведува сите јазици за кои постојат податоци, вклучувајќи ги живите и мртвите, древните и вештачките, поглавните и споредните, пишаните и непишаните. Меѓутоа тука не се опфатени реконструираните јазици како праиндоевропскиот.
Ова е надмножество составено од ISO 639-1 и од поединечните јазици во ISO 639-2. ISO 639-1 и ISO 639-2 се задржале на позначајните јазици кои се најчесто претставени во целокупното јазично творештво во светот. Бидејќи ISO 639-2 содржи и збирови од јазици, а Дел 3 не содржи, ISO 639-3 не е надмножество на ISO 639-2. Каде што постојат ''B'' и ''T'' кодови во ISO 639-2, ISO 639-3 ги користи ''T''-кодовите.
Примери:
јазик 639-1 639-2 (B/T) тип 639-3
Македонски, mk, mkd, поединечен, mkd
Англиски, en, eng, поединечен, eng
Германски, de, ger/deu, поединечен, deu
Арапски, ar, ara, макро, ara: arb + неколку други
Јужномински, поединечен, nan
Конечната верзија на стандардот содржи 7589 записи (јазици). Јазиците се попишани во согласност со разни извори како: поединечни јазици заведени во 639-2, современи јазици од XV издание на Ethnologue, историски вариетети, древни јазици и вештачки јазици од Ентони Аристар од LINGUIST List, како и јазици препорачани од јавноста.
Преоѓањето од ISO 639-1 се врши со Список на ISO 639-1 кодови.
1 Макројазици
Во ISO 639-2 which има 56 јазици што се сметаат за „макројазици“ во ISO 639-3 .
Некои од овие макројазици немале поединечен јазик по ISO 639-3 во кодниот збир на ISO 639-2, на пр. „ara“ (генерички арапски). Други како „nor“ (норвешки) веќе имале два поединечни дела во ISO 639-2 („nno“ (новонорвешки), „nob“ (букмол)).
Ова значи дека некои јазици (на пр. „arb“, стандарден арапски) кои по ISO 639-2 се сметале за дијалекти на еден јазик („ara“) сега се сместени во ISO 639-3 и во извесни ситуации се сметаат за поединечни јазици сами за себе.
Ова претставува обид за справување со вариететите кои се лингвистички различни, но говорниците ги сметаат за два облика на еден ист јазик, на пр. во случаи на диглосија.
На пример:
* (генерички арапски, 639-2)
* (стандарден арапски, 639-3)
Видете за целосна листа.
2 Збирни јазици
Некои често употребувани ISO 639-2 кодови не претставуваат поединечни јазици или сродни јазици (како макројазиците). Тие се сметаат за збирни јазици („колективи“) and are excluded from ISO 639-3.
3 Поврзано
* ISO 639-2
* ISO 639-1
Црква Санта Марија (Аликанте)

Базиликата Санта Марија (шпански: ''Basílica de Santa María'') е базилика која се наоѓа во Аликанте, Шпанија. Христијанскиот храм бил изграден во периодот од 14 век до 16 век во готска архитектура. Во 2007 година, по барање на градот кон Светата Престолнина, црквата била унапредена во чин на базилика.
Бамилечки јазици

Бамилечките јазици (ориг. ''Bamiléké'') се група јазици што ги говори народот Бамилеке кој живее во Западните Гори на Камерун.
Овие јазици се фефе, гомала, ква, мадумба, магака, нда нда, нгомба, нгомбале, и групата наречја „бамбутос“ која се состои од јемба, нѓембон и нгве.
Ниуе

Ниуе (|Niuē, |Niue) — островска држава во Океанија. Често Ниуе се нарекува како „Карпа на Тихиот Океан“ и месното население ја нарекува државата „карпата“. Ова самоуправувачка држава во слободно здружение со Нов Зеланд и нема потполна независност. На чело на државата е Чарлс III како монарх на Велика Британија и англојазичните држави. Ниуе се наоѓа на 2.400 километри од Нов Зеланд помеѓу Тонга, Самоа и Куковите Острови. Голем дел од населението се Полинезијци. Главен град е Алофи со население од 610 жители.
3 Поврзано
* Административна поделба на Ниуе
* Меѓународен аеродром Ниуе
2 Библиографија
* Hekau, Maihetoe & al., ''Niue: A History of the Island'', Сува: Институт за тихоокеански студии (УСП) и влада на Ниуе, 1982 [нема ISBN]
* Тригир, Едвард, , ''The Journal of the Polynesian Society'', том. 2, март 1893, стр. 11–16
3 Поврзано
* Полинезија
* Океанија
* Кралство Нов Зеланд
* Ниуеански јазик
Ака-бо

Ака-бо или само Бо е мртов јазик ос северната група на големоандамански јазици. Се зборувал на источното средно крајбрежје на островот Северен Андаман и на Севериот Гребенски Остров на Андаманските Острови, кои се под управа на Индија.
Жената по име Боа била последиот човек што имал некакви сеќавања од овој јазик, почината во јануари 2010, на околу 85 годишна возраст.
Батачки јазици

Седумте батачки јазици (или само батак) се говорат од народот Батаци во планинските краишта на Северна Суматра, Индонезија и пишуваат со батачка азбука. Овие јазици се:
* Севернобатачки: пакпак, кароански, алашки
* Јужнобатачки: сималунгуншки, ангкола-мандајлиншки, тобански
Постои и палавански батачки јазик, кој не е сроден со овие јазици, освен што е исто така австронезиски.
Сојуз на стопански комори на Македонија

Сојузот на стопански комори на Македонија е најголемата независна деловна организација во Македонија. Формирана како невладина и непрофитна организација ССК ги промовира и застапува бизнис интересите на илјадници компании членови и ги поврзува со над 1000 национални, регионални и интернационални институции и организации. Сојузот има за цел да ја зголемува на конкурентноста на компаниите членови на Комората, унапредување на македонското деловно опкружување и зголемување на продажбата на производите на компаниите на глобалниот пазар. Претседател на комората е Данела Арсовска.
1 Организација
Како органи на комората се:
* Собрание
* Управен одбор
* Надзорен одбор
* Претседател
* Извршен директор
2 Комори
Во Сојуз на стопански комори здружени се девет комори:
* Индустриска комора
* Трговска комора
* Услужна комора
* Агро-бизнис комора
* ИКТ комора
* Туристичко-угостителска комора
* Сметководствена коморa
* Градежна комора
* Македонска комора за посредување во промет во недвижности
Божиќен Остров

Терирторијата Божиќен Остров е територија на Австралија во Индискиот Океан. Островот се наоѓа 2600 километри северозападно од Перт, Австралија, 500 километри јужно од Џакарта и 975 километри од Кокосовите Острови.
Божиќниот Остров има вкупно население од 1.403 жители кои живеат главно во Флаинг Фиш Коув, Силвер Сити, Пон Сан и Драмсајт.
1 Библиографија
* CIA World Factbook 2002
* Charles. W. Andrews, A Description of Christmas Island (Indian Ocean). ''Geographical Journal'', 13(1), 17–35 (1899).
* Charles W. Andrews, A Monograph of Christmas Island, London,1900.
* National Library of Australia, The Indian Ocean: a select bibliography. 1979 ISBN 0-642-99150-2
* W. J. L. Wharton, Account of Christmas Island, Indian Ocean. ''Proceedings of the Royal Geographical Society and Monthly Record of Geography'', 10 (10), 613–624 (1888).
2 Поврзано
* Австралија
* Океанија
3 Галерија
Нова Каледонија

Нова Каледонија (француски: ''Nouvelle-Calédonie'') е прекуморски регион на Франција која се наоѓа во Меланезија во Океанија. Таа е составена од неколку острови. Вкупната површина на Нова Каледонија е 18.575 квадратни километри со вкупно население од 249.000 жители според пописот во 2009 година. Главен град на Нова Каледонија е Нумеја и службен јазик е францускиот. Уште откако ООН ја вметна Нова Каледонија во списокот на независни држави, во Нова Каледонија има дебата за тоа дали да биде државата независна и да се одржи референдум помеѓу 2014 и 2019 година.
1 Наводи
* (2007): A new model Gondwanan taxon: systematics and biogeography of the harvestman family Pettalidae (Arachnida, Opiliones, Cyphophthalmi), with a taxonomic revision of genera from Australia and New Zealand. ''Cladistics'' 23(4): 337-361.
2 Поврзано
* Франција
* Океанија
* Меланезија
Антимилитаризам

Антимилитаризам — спротивност на милитаризмот, борба против милитаристичкиот дух, стоечката регрутна војска и нејзиното влијание во општествениот живот.
Иако пацифизмот и милитаризмот се сродни појмови, сепак сите антимилитаристи не се пацифисти. Историски гледано, антимилитаризмот е поврзан со убеденоста дека поголемиот дел на војните се водат во интерес на владејачката класа, како што се феудалците и капиталистите. Кон крај на 19. и почетокот на 20. век, пред социјалистичките партии да ја преземат власта во било која држава, голем дел од социјалистите беа и антимилитаристи и одбиваа да се борат во националните и империјалистички војни. Сепак, антимилитаристите меѓу нив кои не беа пацифисти, можеа да употребат оружје против своите „класни непријатели“.
1 Поврзано
* Ненасилен отпор
* Пацифизам
* Приговор на совеста
Кукови Острови

Куковите Острови (куковоостровски маорски: ''Kūki 'Āirani'') се самоуправувачка држава во слободна соработка со Нов Зеланд. Вкупната површина на државата е 240 км<sup>2</sup>, но покрива 1,8 милиони км<sup>2</sup> океан.
Главниот центар на населението е островот Раротонга каде се наоѓа и меѓународниот аеродром. Вкупниот број на населението е 14.153 жители, од кои 5.445 живеат во главниот град Аваруа. Потомци на куковоостровците има и во Нов Зеланд на Северниот Остров. Во 2006 година се изјасниле околу 58.008 Маори во Нов Зеланд како потомци од Куковите Острови. Со повеќе од 90.000 посетители, во Куковите Острови туризмот е главната гранка.
1 Поврзано
* Куковите Острови на Олимписките игри
* Полинезија
* Нов Зеланд
* Океанија
Приговор на совеста

Приговор на совеста е одбивање на учество во дела кои совеста на приговарачот не ги одобрува. Иако најчесто се однесува на воената служба, постојат и други врсти на приговор на совеста, како што е движението за забрана на експерименти врз животните, кои ги сметаат за неетички.
Приговор на совеста на воени служба е одбивање на служење на воен рок од политички, верски, филозофски, морални или какви било други причини на совеста. Правото на приговор на совеста е изведено од слободата на совеста, мислењето и верувањето и им припаѓа на основните човекови права.
Приговор на совеста во пракса е право на секого да ја одбие службата во воените единици и установи и со самото тоа да одбие учество во каков било вид на војна или воена подготовка.
Голем дел од приговарачите на совеста се инспирирани од мислата на Алберт Ајнштајн: „Војните ќе престанат кога луѓето ќе одбијат да се борат во нив.“ Во некои земји ова право е признаено во највисоките законски акти, додека пак во други земји е кривично дело. Поголемиот дел на европски држави најчесто на приговарачите на совеста им обезбедува алтернатива за служење на воениот рок во вид на цивилна служба, или на воена служба без оружје.
Цивилната служба е алтернативна државна служба, во која се упатуваат приговарачите на совеста и која се обавува во болници, старечки домови, градинки, организации за помош на инвалидите, спасителски организации и сите други организации кои се од општ јавен интерес. По меѓународните стандарди овие две служби се рамноправни и тие кои се одлучат за цивилна, а не за воена служба подоцна заради тоа не губат никакви права нити смеат на било кој начин да бидат дискриминирани.
Тотален приговор на совеста е одбивање на каква било воена или цивилна служба. Тоталниот приговор на совеста не е законски признаен во ниту една земја, но некаде е повеќе, а некаде помалку толериран.
Постојат групи кои сметаат дека алтернативната цивилна служба не е исчекор од воениот систем, бидејќи во нејзината основа сѐ уште лежи задолжителната воена служба, т.е. задолжителната регрутација. Тоталниот приговор на совеста беше посебно изразен во Шпанија, сè до укинувањето на воената обврска на 1 јануари 2002, каде тоталните приговарачи (Инсимусоси) поради одбивање да вршат цивилна служба неретко беа осудувани на повеќе од две години затвор.
Приговор на совеста на воени тршоци се состои во одбивањето да се плати делот од давачките наменети за војската. Исто така, во Швајцарија постои активна група која работи на откривањето на банките кои имаат удел во трговијата со оружје и која ги повикува граѓаните на бојкот на тие банки.
Доследните антимилитаристи се жестоки противници на професионализацијата на војската, бидејќи според нив таа води кон создавање на професионални војници, т.е. слој на вооружени луѓе кои се спремни за пари да војуваат во разни краишта на светот, а неретко и против сопствениот народ, што е чест случај во историјата. Тие сметаат дека единственото трајно решение е општата демилитаризација и укинувањето на војската во целиот свет.
1 Поврзано
* Антимилитаризам
* Ненасилен отпор
* Пацифизам
Црква Санта Марија дел Мар

Црквата Санта Марија дел Мар (шпански: ''Santa María del Mar'') е црква која се наоѓа во Барселона, Каталонија, Шпанија. Црквата била изградена во периодот од 1329 до 1383 година. Градбата претставува исклучителен пример за каталонската готска архитектура, како една од најневообичаените згради во средниот век.
Објектот зџа првпат се споменува во 998 година. Неговата изградба била промовирана од страна на Бернат Лул, кој во 1324 година бил назначен за одговорен на црквата. Градежните работи започнале на 25 март 1329 година, а камен темелник на храмот бил поставен од страна на кралот Алфонсо IV од Арагон. За главен архитект бил назначен Беренгер де Монтагут, назначен за дизајнирање на зградата и Рамон Деспиг. Во 1379 година храмот бил зафатен од пожар, по кое објектот бил реновиран и конечно на 15 август 1383 година проектот бил целосно завршен. Во 1428 година, од земјотресот бил уништен розетниот прозорец. Новиот прозорец бил изработен во 1459 година и по една година било додадено и стаклото. Сликите и барокниот олтар биле уништени во пожар од 1936 година. Параклисот бил изграден во текот на 19 век.
Иљјушин Ил-2

Иљјушин Ил-2 Штурмовик бил советски јуришен авион во време на Втората светска војна, конструиран од познатиот советски конструктор Сергеј Владимирович Иљјушин. Улогата на Ил-2 на Источниот фронт била исклучително голема. Вклучувајќи го неговиот наследник - Ил-10, Ил-2 претставува најпроизведуваниот воен авион на сите времиња со произведени 42.330 примероци.
Остров Норфолк

Норфолк (|Norfolk Island, норфолшки: ''Norfuk Ailen'') е мал остров во Океанија помеѓу Австралија, Нов Зеланд и Нова Каледонија. Задно со двата соседни острови, тие ја формираат територијата која е под управа на Австралија. Норфолшкиот бор е симбол за земјата, кој е и на знамето на територијата. Главен град е Кингстон и службени јазици се англискиот и норфолшкиот јазик.
1 Историја
Островот првобитно бил населен од источните Полинезијци. Со доаѓањето на Британците (прв бил капетанот Џејмс Кук во 1774 година.), островот станал казнена колонија, кратко време и војна база. Околу половина од денашното население се потомци на доселеници од Питкернските острови, кои тука се преселиле поради големата пренаселеност во 1856 година.
2 Поврзано
* Австралија
* Океанија
3 Користена литература
* Anderson, Atholl J., ''The Prehistoric Archaeology of Norfolk Island, Southwest Pacific'', Canberra, Australian National Museum, 2001.
* Andrew Kippis, ''The Life and Voyages of Captain James Cook'', Westminster 1788, Reprint London and New York 1904, pp. 246 ff
History of penal settlements:
* Clark, Manning, ''A History of Australia'', Vols. I–III, Melbourne, Melbourne University Press, 1962, 1968, 1973.
* Clarke, Marcus, ''For the Term of his Natural Life'' (novel)
* Hazzard, Margaret, ''Punishment Short of Death: a history of the penal settlement at Norfolk Island'', Melbourne, Hyland, 1984. (ISBN 0-908090-64-1)
* Hughes, Robert, ''The Fatal Shore'', London, Pan, 1988. (ISBN 0-330-29892-5)
* Wright, R., ''The Forgotten Generation of Norfolk Island and Van Diemen's Land'', Sydney, Library of Australian History, 1986.
Кокосови Острови

Територијата на Кокосовите Острови или Килиншки Острови (англ. ''Cocos (Keeling) Islands'') се територија на Австралија кои се со самоуправа. Оваа земја се состои два атола и дваесет и седум корални острови. Островите се наоѓаат во Индискиот Океан и на пола пат од Австралија и Шри Ланка.
1 Галерија
2 Поврзано
* Океанија
* Австралија
Катедрала Александар Невски (Лоѓ)

Катедралата Александар Невски (полски: ''Sobór św. Aleksandra Newskiego'') црква која се наоѓа во Лоѓ, Полска. Црквата била изградена во 1884 година, во времето кога овие простори биле под контрола на Руската Империја.
Катедрала Сантјаго (Билбао)

Катедрала Сантјаго (шпански: ''Catedral de Santiago de Bilbao'') е катедрала која се наоѓа во Билбао, Шпанија. Како соборен храм катедралата била прогласена во 1950 година. Денешната римокатоличка катедрала најверојатно датира од времето кога бил основан градот, во околу 1300 година, кога Билбао бил едно мало собиралиште на рибарите.
Храмот е посветен на Апостол Јаков. Блиску до него минува итн. Пат за Сантјаго. Архитектонски, денешната градба претставува мешавина од повеќе стилови: готска од 15 век, и неоготска.
Катедралата не треба да се меша со Катедралата во Сантјаго де Компостела.
Црква „Св. Софија“ - Солун

Света Софија (грчки: ''Ἁγία Σοφία'') е црква која се наоѓа во Солун, Егејска Македонија. Црквата е една од најстарите во градот кои опстојуваат до ден денес.
1 Историја
Според некои извори, уште во 3 век на местото на денешната црква постоела друга градба, која би требало да била црква. Во 8 век црквата била изградена, врз основа на црквата Света Софија во денешен Истанбул. Во 1205 година, во времето на Четвртата крстоносна војна и заземањето на градот, црквата била претворена во катедрала и како таква се задржала до 1246 година кога повторно била воспоставена византиска власт. По зазимањето на Солун од страна на османлискиот султан Мурат II на 29 март 1430 година, црквата била претворена во џамија.
Оваа црква, заедно со денешните џамии Ѓул и Календерхане во Истанбул (тогаш цркви), претставуваат еден од најголемите архитектонски примери од тој тип, како типични претставници на византиската архитектра од средниот век..
Голем дел од внатрешноста на црквата бил реконструиран по големиот пожар во Солун од 1917 година. Куполата била обновена во 1980 година.
Црквата Света Софија е вклучена во списокот на светско и културно наследство на УНЕСКО.
Кокосов крем

Кокосов крем е многу сличен на кокосово млеко но содржи помалку вода. Разликата претежно е густината. Кремот е погуст, за разлика од млекото кое е потечно. Кокосовиот крем се користи како состојка при готвење, има благ вкус но не и сладок.
Кокосовиот крем може да се направи и преку чување на кокосово млеко од конзерва во ладилник неколку дена. Кокосовиот крем е густата маса која се одвојува и течниот дел и се наоѓа врз кокосовото млеко.
Измешан со ванилин шеќер може да се употребува како бел прелив за благи палачинки.
1 Алтернативно значење
Кокосов крем исто така е и име за мешавина од кокосовото месо и шеќер која во некои продавници може да се купи во конзерви. Се користи за десерти и пијалаци како на пр. пинаколада.
2 Поврзано
* Кокосово млеко
* Кокосова вода
* Кокосов орев
Дивна Пешиќ

Дивна Пешиќ — македонска сликарка и спортистка, член на тимот на Македонија на Олимписките игри (2000 и 2004) во стрелаштво.
1 Животопис
Пешиќ е родена на во , Македонија. Дипломирала на Филолошкиот факултет во Скопје, група македонски јазик и јужнословенски јазици со американски студии. Студирала и последипломски студии на Економскиот факултет насока Менаџмент во банкарскиот, профитниот и непрофитниот сектор при ФОН. Била вработена во Интернационал НИК АД - центар за дигитално архивирање и дистрибуција на информации како Раководител на сектор за деловни односи. Во 2007 година била ангажирана е и како ПР на машкиот кошаркарски клуб Фени Индустри кој ја освоил Шампионската титула и Купот на Македонија за 2007/2008 и Вице шампионска титула за 2008/2009. Таа е и заштитно лице за Македонија, Србија, Бугарија и Албанија на светскиот бренд Hollywood Nails.
Дивна Пешиќ е професионален спортист која се занимава со стрелаштво. Таа е најдобар стрелец на сите времиња со малокалибарска и воздушна пушка во Македонија со 37 државни рекорди во женска и машка конкуренција. Во 2008 била прогласена е за најдобар стрелец во Македонија во категорија на сениорки, а во 2009 станала актуелен државен првак во две дисциплини со малокалибарска пушка. Таа била Балкански шампион и двапати учествувала на Олимписките игри, Сиднеј, Австралија (2000) и Атина, Грција (2004) и има постигнато врвни резултати на европските и светските натпреварувања.
Со сликарство, техника масло на платно, започнала од 13-годишна возраст и има реализирано повеќе изложби во земјава и во странство.
Во 2013 година се преселила во Њу Џерси, САД. Омажена е со Блаже Грозданов со кој имаат два сина, Стефан и Виктор.
Дивна Пешиќ освоила неколку награди на Американските уметнички награди (''American Art Awards'') во 2010, 2011, 2012, 2013, 2015, 2017, 2018, 2019, 2020 и 2021 година.
Таа го освоила првото место на Американските уметнички награди 2015 година во категоријата Апстракт со нејзината слика „''Hard to Love You''“, масло на платно и прво место во категоријата апстрактен експресионизам со нејзината слика „''Fuel Your Life''“, масло на платно. Пешиќ го освоила првото место во 2019 година со нејзината слика „''Macedonian Treasure''“. Таа била избрана за прво место на Американските уметнички награди за 2017 година, судии од 25 најдобри музеи и галерии низ САД и била прогласена за најдобар апстрактен експресионист во светот.
Една од нејзините слики, „''Protecting my Pride''“, е во сопственост на кралицата Елизабета и се наоѓа во Бакингемската палата. Уметничките дела на Дивна Пешиќ биле прикажани на најголемиот билборд во Менхетен, Њујорк, како избран уметник од целиот свет од ''See.Me Take Times Square 2014''.
Црква Санта Марија дел Пи

Црквата Санта Марија дел Пи (шпански: ''Santa María del Pí'') — црква која се наоѓа во Барселона, Каталонија, Шпанија. Црквата била изградена во текот на 14 век помеѓу 1319 и 1391 година, и е во готска архитектура. Се смета дека на нејзиното место имало ранохристијанска црква која датирала од почетокот на 5 век. Сепак, појасни извори велат дека во 987 година постоело црква која била надвор од ѕидините на Барселона. Во 1936 година црквата била опожарена, а по завршувањето на војната во Шпанија, истата била реновирана.
Социјално вметнување

Социјалното вметнување (шпански: inserción social) е една од двете главни форми на активизам промовирана од „Федерацијата на анархисти на Рио“ и други јужноамерикански анархистички организации, додека другата е еспецифисмо. Двата принципи се засновани врз традиционални анархистички вредности. Додека социјалното вметнување е опишано како вкоренето во Бакуњиновото инсистирање на социјален активизам, еспецифисмо се смета за втемелено во Малатеснитиниот фокус на конкретно анархистичко организирање.
После раскинот помеѓу анархизмот и работничките движења во 1920-тите, анархизмот ја загуби својата поврзаност со социјалните движења. Целта на социјалното вметнување е повторно да се воспостави таа врска, опишана како „социјален вектор“ на анархизмот.
Некои изразија сомнеж за терминот, поврзувајќи го со ентризам кој беше практикуван во старите авторитарни леви движенија. Како и да е поборниците за социјално вметнување инсистираат дека ентризмот всушност го ползува вметнувањето во вид на тројански коњ со цел да се самопромовира додека пак социјалното вметнување е фокусирање на реално подобрување во општеството. Социјалното вметнување се состои од градење на основа за анархистички идеи преку вклучување во работните дејствија на општествените организации и движења.
„Постојат неколку анархистички групи и организации кои неколку години се обидуваат да го прошират своето социјално вметнување, и големо искуство беше стекнато во текот на изминатиот период - од бездомнички движења до студенстки движења, од маалски средби до синдикализам, па до отворени борби против меѓународните фондови и зоните за слободна трговија.“
1 Поврзано
* Еспецифисмо
Манастир Сантуари де Лук

Манастирот Сантуари де Лук (шпански: ''Monasterio de Lluc'') е манастир која се наоѓа во Ескорка, Мајорка, Шпанија. Се наоѓа на надморска всина од 525 метри опкружен со големи и високи планини. Манастирот бил основан во 13 век. Местото е едно од најголемите посетувани места во Мајорка.
Црн блок

Црн блок е група на афинитети која се собира по повод протести, антиглобалистички демонстрации, маршеви и разни облици на класна борба. Се состои од луѓе облечени во црно, претежно младина, кои се најчесто анархисти и антикапиталисти по убедување.
Црниот блок не е организација, туку стратегија, како што е граѓанската непослушност. Иако стратегијата на црниот блок се јавува на сите поголеми антиглобалистички демонстрации (во Џенова, Прага, Сијетл, Вашингтон, Единбург итн.) не постои постојана организација на црниот блок помеѓу протестите.
1 Појава
Црниот блок за првпат се појавува во Германија во текот на 1980-тите, како одговор на насилството на државата наспрам радикалните активисти. Тоа е израз со кој полицајците ја опишуваа милитантната сквотерска младина и автономните, кои се бореа против нив на улиците за одбрана на сквотовите, марширајќи со шлемови, ски маски и униформна црна облека, а оние најподготвените носеа чизми засилени со метал, шипки, палки, пендраци и штитови. Исто така се маскираа со црни фантомки и ги бранеа турските емигранти од неонацистички напади во Источна Германија после падот на Берлинскиот ѕид.
Првиот американски црн блок беше организиран во текот на протестите против Заливската војна во 1991, а таа стратегија стана изразито популарна кон крајот на 1999. на масовните демонстрации против Светската трговска организација во Сијетл кои го исфрлија црниот блок во прв план пред меѓународната јавност.
2 Црната боја
Црното е боја на анархизмот, која историски може да се следи уште од црните знамиња на пиратите и Париската комуна, кои се едни од причините што е наречен токму „црн“ блок. Црното исто така се носи на демонстрации за да се сочува анонимноста, вклучувајќи ги и црните маски, бидејќи полициските сили ги снимаат протестите со видеокамери. Маските, освен анонимноста, придонесуваат и кон губењето на личниот идентитет и создавањето на чувство на припадност и еднаквост помеѓу учесниците.
3 Тактики
Тактики типични за црниот блок се марширање, кревање на барикади, заземање на улици без дозвола, уништување на имот на мултинационални корпорации, напаѓање и разоружување на полицајци, пружање прва помош на луѓе настрадани во полициските интервенции со водени топови, ослободување на уапсените, правење ланци итн. Ослободувањето од апсење најчесто функционира така што луѓето кои не се уапсени и се бројно надмоќни прават ланец околу полицајците. Правењето ланец служи да се обедини блокот и на тој начин да и се попречи на полицијата да ги растури демонстрантите. Се работи за вид на полициска формација, слична на кордон, но далеко повеќе променлива и спонтана.
Иван Ѓуриќ

Иван Ѓуриќ (1947-1997) — југословенски и српски византолог, политичар и еден од кандидатите за претседател на Србија во првите повеќепартиски избори 1990 година. Дипломирал на Катедрата за Историја на филозофијата, на Универзитетот во Белград во јануари 1971 година со тема под наслов „Византиски чинови во средновековна Србија“. Во јуни истата година станал асистент катедрата за историја на Византија, а во 1974 година тој станал соработник на Институтот за Византолошки студии при САНУ. Магистрирал во мај 1974 година со темата под наслов „Семејството Фока“. Во март 1982 година докторирал со дисертација под наслов „Времето на Јован VIII Палеолог“. Учествувал во 1980 година во подготовка ''Oxford Dictionary of Byzantium''. Исто така, бил визитинг професор на неколку универзитети во Франција.
Починал во Парзи на 23.11.1997.
1 Поважни дела
*''Ektesis nea—византијски приручник за питакиа о српском патријарху и неким феудалцима крајем XV века'', 1974.''
* Породица Фока'', 1976.''
* Иван Ѓуриќ, ''Самракот на Византија'' — времето на Јован VIII Плаеолог (1392—1448), Ѓурѓа, Скопје, 1992.
* Ромејски говор и језик Константина VII Порфирогенита'', 1986.''
* Историја—прибежиште или путоказ'', 1990.
Црква Саграда Фамилија

Црквата Саграда Фамилија (шпански: ''Templo Expiatorio de la Sagrada Familia '') е црква која се наоѓа во Барселона, Каталонија, Шпанија. Во превод, името на црквата значи “''Црква на Светото семејство''“. Храмот припаѓа на Римокатоличката црква и била изградена во 1882 година. Сепак, нејзината доградба и реконструкција трае до ден денес и се очекува целосно да биде завршена во 2026 година. Еден дел од објектот за јавноста би требало да биде отворен во септември 2010 година.. Вселенските временски кули во Подемот на Даркаи е исто така главно заснован на црквата Саграда Фамилија. Нејзините како вретено издолжени куполи високи 170 метри се најпрепознатливото обележје на Барселона.
Проектот е на познатиот каталонски архитект Антони Гауди (1852-1926) кој врз објектот работел последните петнаесет години од својот живот. Пред него, како овластен за црквата бил Франсеск дел Вилар, кој од таа функција се повлекол односно дал оставка по само една година за да Гауди биде назначен на истата позиција. По неговата смрт во 1926 година, на негово место застанал Домених Сурганџес. Изградбата на црквата продолжила сè до Шпанската граѓанска војна. За време на војната, делови од надворешноста на црквата биле уништени од страна на каталонските анархисти. По војната, христијанскиот храм продолжил со изградбата. Осветлувањето на храмот било дело на Карлес Буигас. Фасадата во тоа време била изготвувана од страна на Џејми Боскетс, Етсуро Сото и Јосеп Субиракс.
Според весникот El Periódico de Catalunya, во текот на 2004 година храмот бил посетен од страна на 2.260.000 верници и според истите податоци градбата претставува една од најголемите туристички атракции на Барселона и Шпанија.
Изградбата на црквата не е поддржана од страна на било која влада или официјални црковни тела. Приватните покровители биле финансиери во почетната фаза на изградбата. Парите кои се собрани од страна на туристите кои купуваат билети за да ја посетат црквата, исто така се употребуваат за изградбата. Осве ова, голем број на приватни донации придонесуваат за изградба на црвата.
Буџетот за изградбата на црквата за 2009 година тежи €18 милиони евра. Градбата е вклучена во списокот на светско и културно наследство на УНЕСКО.
1 Галерија
2 Наводи
Михаило Марковиќ

Михаило Марковиќ (роден на во Белград — почина на во Белград) беше југословенски и српски филозоф. Тој беше познат како член на Праксис школата во 1960-тите и 1970-тите. Кон крајот на 1980-тите и во текот на 1990-тите, тој бил поддржувач на политиката на Социјалистичката партија на Србија, а до 1995 и нејзин потпретседател.
Марковиќ бил и еден од авторите на меморандумот на САНУ.
Катедрала Александар Невски (Варшава)

Кармелитската црква (полски: ''Sobór św. Aleksandra Newskiego'') е поранешна црква која се наоѓала во Варшава, Полска. Црквата била изградена во 1912 година, во времето кога овие простори биле под контрола на Руската Империја. Нејзин архитект е Леон Беноис. Катедралата била срушена во времето на Втората полска република по само 15 години постоење, главно поради негативните контации кон соседот Русија.
Вавелска катедрала

Вавелската катедрала (полски: ''Bazylika archikatedralna św. Stanisława i św. Wacława '') е црква која се наоѓа во Краков, Полска. Катедралата исто така е позната и како базилика ''Свети Станислав и Вацлав''. Црквата има околу 1000 години историја. Во текот на својата историја служела како место во кое биле крунисувани полските кралеви, дури и откако Краков престанал да биде главен град на Полска.
Денес во катедралата се наоѓаат посмртните останки на поголем број на полски кралеви.
Во оваа црква во 1946 година служел идниот Јован Павле II.
Денешната катедрала била изградена за првпат во текот на 11 век, и од тогаш дури трипати го менувала својот изглед. Првата црква била уништена во 11 век, втората во 12 век, а третата во 1305 година.
Аватар (филм од 2009)

Аватар (некогаш познат и како ''Аватар на Џејмс Камерон'', а во 3Д-светот познат како ''Аватар: IMAX 3Д-искуство'') — епски научнофантастичен филм на режисерот Џејмс Камерон. Аватар спаѓа во еден од најочекуваните филмови во првата деценија на новиот милениум, а со буџетот во износ од 237 милиони долари, спаѓа во најскапите филмски проекти на сите времиња.
Аватар е дело на Камерновата продуцентска куќа ''Лајтсторм ентeртејнмент''. Дистрибуцијата на филмот ја работи „Фокс“, а светската премиера беше на 16 ноември 2009. , чие прикажување беше во 2Д и 3Д техника, како и во IMAX 3Д само во посебни кино центри.
На својата премиера, Аватар заработи од продажбата на картите милиони долари, соборувајќи ги сите рекорди за еден оригинален филм. Филмот достигнува рекордна гледаност и огромна заработка, влегувајќи во списокот на најпрофитабилни филмови некогаш снимени. Критичарите го фалеа филмот и посебно ги истакнуваа неговите компјутерски ефекти. Номиниран е за голем број награди, вклучувајќи и Златен глобус и Оскар, а добитник е и за Златен Глобус во категоријата за “најдобар филм“, а и за неговото остварување за “најдобар режисер“.
1 Кратка содржина
Џејк Сали (Сем Вортингтон) е поранешен маринец, ранет во претходни борби на Земјата и парализиран од половината надолу. Тој е одбраниот да учествува во програмата Аватар што ќе му овозможи повторно да прооди. Џејк патува на Пандора, вонземна месечина прекриена со џунгли, која му е дом на Нејви, чувствителен хуманоид, физички многу посилен од луѓето, иако се чини примитивен. Висок три метри, со опаш и со блескава сина кожа, Нејви живее во хармонија на недопрениот свет. Луѓето, не можејќи да дишат на Пандора, создаваат генетски хибрид - Аватар - контролиран од човечка технологија. Џејк ќе прооди на Пандора низ неговото ново Аватар тело. Но, запознавајќи ги најблиските на Нејви, Џејк ќе се најде во дилема на чија страна да застане во епската битка која треба да одлучи за иднината на светот.
Црква Света Елизабета (Вроцлав)

Црквата Света Елизабета (полски: ''Bazylika św. Elżbiety Węgierskiej '') е црква која се наоѓа во Вроцлав, Полска. Христијанскиот храм бил изграден во текот на 14 век во готска архитектура. Во 1529 година црквата била речиси целосно уништена во 1529 година, како и опожарена во 1976 година по кое секогаш црквата била обновувана. Нејзината главна кула е висока 91 метар. Црквата е посветена на Света Елизабета.
Вроцлавска катедрала

Вроцлавската катедрала Св. Јован Крстител (пол. ''Archikatedra św. Jana Chrzciciela '') е црква која се наоѓа во Вроцлав, Полска. Катедралата е изградена во готска архитектура во текот на XX век.
1 Погребани
* Кнезот-епископ Франц Лудвиг Фалечко-Нојбуршки, 1732
* Епископ Болеслав Коминек, 1974
* Архиепископ Адолф Бертрам, 1991
Светилиште на Света Јадвига

Светилиштето на Света Јадвига (полски: ''Sanktuarium św. Jadwigi w Trzebnicy)'') се наоѓа во Требница, Полска. Храмот бил основан во 1203 година, во времето на Хенри I Бердет, под покровитекство на Папа Инокентиј III.
Горе во воздухот

Горе во воздухот (|Up in the Air) е американски драма – филм од 2009 година. Филмот е режиран од Џејсон Реитман, кој пред две години се појавил со драмата Џуно. Овој филм е адаптација на истоимената книга од 2001 година. Поради својата тематика, филмот е снимен на разни места како Лас Вегас, Детроит, Невада, Мајами, Мичиген, Омаха.
Повеќе критичари и филмски фестивали го прогласиле филмот како еден од најдобрите за 2009 година и тој имал шест номинации за „Златен Глобус“ и „Оскар“. Премиерата на филмот во Македонија е одржала на 19 февруари 2010 година.
1 Кратка содржина
Рајан Бингем (Џорџ Клуни), е типичен вработен човек кој патува со авион од град во град, а неговата работа е да отпушта луѓе. Својот живот Рајан го поминува на американските аеродроми, хотели и изнајмени автомобили. Сè што него му треба, е внатре во патната торба на тркала. Тој е елитен корисник на секоја патничка програма која ги наградува своите корисници и она што сите го сакаат е да го достигнат бројот од 10 милиони наградни милји. Меѓутоа, во животот на Рајан не постои ништо со нешто што тој е навистина поврзан.
Кога неговата работа ќе ја заинтересира сопатничката Алекс, шефот на Рајан, под влијание на младата Натали, го известува дека е крај на неговото патување. Соочен со можноста за трајно „приземјување“ кое истовремено делува и застрашувачки и привлечно, Рајан почнува да размислува за тоа како би било навистина да има дом.
2 Улоги
* Џорџ Клуни - Рајан Бингем
* Вера Фармига - Алекс Горан
* Ана Кендрик - Натали Кинер
* Џејсон Бејтман - Крег Грегори
* Ејми Мортон - Кара Бингем
Катедрала Свети Јаков (Шчеќин)

Катедралата Свети Јаков (полски: ''Bazylika archikatedralna św. Jakuba w Szczecinie'') е црква во Шчеќин, Поморско Војводство, Полска. Црквата била изградена од страна на населението на градот, по моделот на црквата Пресвета Богородица во Либек. Овој храм е најголемиот во Померанија (Поморје). Во времето на реформацијата, таа била евангелистичка црква. Во 1677 година црквата била разрушена од војната во тоа време, а во периодот од 1690 до 1693 година била повторно изградена. Исто така црквата била опожарувана, рушена и слично во времето на Втората светска војна, но по крајот на истата повторно била санирана. Денеска, таа е римокатолички храм.
Стерлингова награда

Стерлингова награда (англ. ''Stirling Prize'') — британска награда, која се доделува за достигнувања во архитектурата. Наградата, името го добила по архитектот Џејмс Стерлинг и се доделува еднаш годишно од страна на Кралскиот институт на британски архитекти (RIBA). Стерлинговата нагарада, официјално се доделува на „архитектите на градби, кои го имаат направено наголемиот придонес во британската архитектура во изминатата година“. Архитектите мора бидат членови на RIBA, а градбата може да биде каде било во Европската унија. Добитниците на наградата добиваат и стипендија, во износ од £ 20.000.
Доделувањето на наградата е воведено во 1996 година и се смета за најпрестижна архитектонска награда во Обединетото кралство. Таа се доделува како еквивалент во областа на архитектурата на Букеровата и Тарнеровата награда. Церемонијата на доделување на наградата се емитува на Channel 4, а спонзор е списанието ''Architects' Journal''. Шест градби се избирааат во конкуренција на поголем број на градби, кои ја имаат добиено RIBA наградата. Оваа награда се доделува за градби кои прикажуваат „високи архитектонски стандарди и суштински придонес во локалната околина“. Во 2003, дури 70 вакви градби ја добија RIBA наградата.
Освен Стерлинговата награда, при нејзиното доделувње се доделуваат уште 7 други награди.
1 Лауреати
Како „Градба на годината.“
:1987: Сиропиталиште Сент Едвардс, Џејн Дарбишир:1991: Основно училиште Вудли, Нев Черчер:1993: Галерии Саклер, Норман Фостер:1994: Меѓународна железничка станица „Вотерлу“
:1995: Стадион МекАлпајн, Хадерсфилд
Година, Лауреат, Дело
1996, Зграда на стогодишнината („Центенари“),Солфордски универзитет, Солфорд
1997, Џејмс Стерлинг, Мајкл Вилфорд и др. учесници, Музичко училиште,Штутгарт
1998, Foster and Partners, Музеј на американското воздухопловство,Империјален воен музеј, Даксфорд
1999, Future Systems, Медиумски центар на Лордс,Лондон
2000, Alsop & Störmer, Пекамска библиотека,Лондон
2001, Wilkinson Eyre, Центар „Магна“,Ротердам
2002, Wilkinson Eyre и Gifford, Милениумски мост,Гејтсхед
2003, Herzog & de Meuron, Танцово улилиште „Лабан“,Детфорд, Лондон
2004, Foster and Partners, „Корнишон“ (''30 St Mary Axe''),Лондон
2005, EMBT и RMJM, Зграда на Шкотскиот парламент,Единбург
2006, Rogers Stirk Harbour + Partners, Терминал 4 на мадридскиот аеродром „Барахас“Мадрид
2007, Дејвид Чиперфилд, Книжевен музеј на модерната,Марбах на Некар, Германија
2008, Feilden Clegg Bradley Studios, Alison Brooks Architects иMaccreanor Lavington, Станбен комплекс „Акордија“Кембриџ
2009, Rogers Stirk Harbour + Partners, Центар за нега „Мегис“,Лондон
2010, Заха Хадид, Национален музеј на уметноста на XXI век (MAXXI), Рим
2011, Заха Хадид, Академија „Ивлин Грејс“, Лондон
2012, Стентон Вилијамс, Лабораторија „Сејнсбери“, Кембрички универзитет, Кембриџ, Англија
2013, Witherford Watson Mann Architects, Замок Астли, Нанитон
2 Поврзано
* Прицкерова награда
UTC+01:00

UTC+01:00 е часовен појас што се користи во следниве места:
* средноевропско време
* Западноафриканско време
* Западноевропско летно време*
** Британско летно време*
** Ирско стандардно време*
* Романско стандардно време (''Romance Standard Time'') на контролната табла во Microsoft Windows
* Интернет-време
1 Како стандардно време (цела година)
******* :
** Бандунду
** Долно Конго
** Екватор
** Киншаса
*******
2 Како стандардно време (зима на северната полутопка)
******** (Обединето Кралство)
********* вклучувајќи ги:
** Свалбард и Јан Мајен
************** — освен Канарските Острови
3 Како летно време (лето на јужната полутопка)
**** (GMT / BST)
** — освен Азорите
***** — само Канарските Острови
4 Поврзано
* UTC±00:00
* UTC-01:00
cs:Časové pásmo#UTC+1 A, SEČ (Středoevropský čas), CET (Central European Time)
Јасна Гора (манастир)

Јасна Гора (|Jasna Góra, изг. ''јасна гура'') е манастирска црква која се наоѓа во градот Ченстохова, Полска. Христијанскиот храм е едно од најпознатите светилишта посветени на Пресвета Богородица и место кое често е посетувано од страна на поклониците од целиот христијански свет. Иконата „Црна Богородица Ченстоховска“, која според митот има чудотворна моќ, е едно од најскапоцените богатства на комплексот.
Манастирот е основан во 1382 година, од страна на редот Павлини кои дошле од Унгарија по покана на ополскиот војвода Владислав. Манастирот е една од најголемите туристички атракции во земјата. На иконата, во која Пресвета Богородица е насликата заедно со малиот Исус претставувала пример за изработување на многу аналогни икони во православниот свет. Чудотворенијата на иконата се потпираат пред сè на опсадата на градот во времето на шведската инвазија на земјата, во кој Полјаците на крај излегле како победници, принудувајќи ја Шведска да се повлече.
1 Наводи
Обединети Македонци

Обединети Македонци (англиски: ''United Macedonians Organization'') е непрофитна организација основана во 1959 со седиште во Торонто, Канада која ги застапува интересите и потребите на Македонската заедница во Канада. Организацијата исто така силно ги поддржува човековите права за македонските малцинства во Грција и Бугарија.
1 Историја
Организацијата Обединети Македонци во Канада е најстарата македонска национална и културна организација во иселеништвото. Основана 1959 година, со цел да го унапредува единството меѓу Македонците на континентот и ширум светот, без разлика на нивната верска припадност или политичо убедување. Организацијата била и е стожер во борбата против сите странски пропаганди кои се стремат и сѐ уште се стремат да ги однародат Македонците на северноамериканскиот континент. Организацијата е главен организатор на манифестацијата „Гоцева вечер“ во Торонто.
2 Претседатели
Досегашни претседатели на организацијата биле::
1959-1966: Џејмс Саундерс
1966-1967: Џон Гивенс
1967-1968: Георги Лукрас
1968-1969: Џими Трентос
1969-1971: Тели Мориовче
1971-1973: Антон Опашинов (Пандов)
1974-1975: Џејмс Саундерс
1976-1977: Тели Мориовче
1978-1979: Петре Василевски
1979-1981: Никола Стојановски
1981-1982: Бранко Стојчевски
1982-1983: Трајан Теговски
1983-1984: Драган Ѓолгановски
1984-1987: Мендо Бакаловски
1987-1989: Стив Плиакес
1990-1991: Владе Гроздановски
1991-1993: Стив Плиакес
1993-1994: Тели Мориовче
1994-1999: Владе Горздановски
1999-2003: Драги Стојковски
2003-2006: Борис Мангов
2006-2009: Драги Стојковски
2009-Present: Мендо Бакаловски
Список на природни броеви

Ова е список на природни броеви до најголемата практична бројка.
0, 1, 2, 3, 4, 5, 6, 7, 8, 9
10, 11, 12, 13, 14, 15, 16, 17, 18, 19
20, 21, 22, 23, 24, 25, 26, 27, 28, 29
30, 31, 32, 33, 34, 35, 36, 37, 38, 39
40, 41, 42, 43, 44, 45, 46, 47, 48, 49
50, 51, 52, 53, 54, 55, 56, 57, 58, 59
60, 61, 62, 63, 64, 65, 66, 67, 68, 69
70, 71, 72, 73, 74, 75, 76, 77, 78, 79
80, 81, 82, 83, 84, 85, 86, 87, 88, 89
90, 91, 92, 93, 94, 95, 96, 97, 98, 99
100, 101, 102, 103, 104, 105, 106, 107, 108, 109
110, 111, 112, 113, 114, 115, 116, 117, 118, 119
120, 121, 122, 123, 124, 125, 126, 127, 128, 129
130, 131, 132, 133, 134, 135, 136, 137, 138, 139
140, 141, 142, 143, 144, 145, 146, 147, 148, 149
150, 151, 152, 153, 154, 155, 156, 157, 158, 159
160, 161, 162, 163, 164, 165, 166, 167, 168, 169
170, 171, 172, 173, 174, 175, 176, 177, 178, 179
180, 181, 182, 183, 184, 185, 186, 187, 188, 189
190, 191, 192, 193, 194, 195, 196, 197, 198, 199
200, 201, 202, 203, 204, 205, 206, 207, 208, 209
210, 220, 230, 240, 250, 260, 270, 280, 290
300, 400, 500, 600, 700, 800, 900
1000, 2000, 3000, 4000, 5000, 6000, 7000, 8000, 9000
10000, 20000, 30000, 40000, 50000, 60000, 70000, 80000, 90000
100к-1М, 1М-10М, 10М-100М, 100М-1000М, Поголеми бр-ви
1 Поврзано
* Природен број
* Список на броеви
Катедрала Свети Јован Крстител (Пшемишл)

Катедралата Свети Јован Крстител (полски: ''Sobór św. Jana Chrzciciela w Przemyślu'') е црква која се наоѓа во Пшемишл, Полска. Црквата служи како мајка црква на Украинската католичка црква. Објектот бил изграден во 17 век од страна на Дружбата Исусова и посветена на Свети Игнатиј. Во наредните години, земјата паднала во власта на Австрија, и таа била претворена во склад. Во 1903 година била реновирана, за да во 1991 година од страна на Римокатоличката црква повторно биде реконструирана.